বিজেপি চৰকাৰৰ কৃষক বিৰোধী আইন,জনবিৰোধী নীতি আৰু দুৰ্ণীতি অনিয়মৰ বিৰুদ্ধে আজি চি.পি.আই.এমে উত্তাল প্ৰতিবাদ সাব্যস্ত কৰে মুকালমুৱাত । চিপিআইএম পশ্চিম নলবাৰী আঞ্চলিক সমিতিয়ে মুকালমুৱাৰ মাজমজিয়াৰে এটি বিশাল প্ৰতিবাদী সমদল উলিয়াই বৰক্ষেত্ৰী ৰাজহ চক্ৰ বিষয়াৰ কাৰ্যালয়ত উপস্থিত হৈ উত্তাল প্ৰতিবাদেৰে পৰিৱেশ উত্তপ্ত কৰি তোলে । প্ৰতিবাদকাৰী সকলে বিজেপি চৰকাৰ হায়-হায়, মোডী চৰকাৰ হায়-হায়, কৃষক বিৰোধী আইন মানি লোৱা নহৱ, সৰ্বানন্দ সোণোৱাল হায়-হায়, কৃষকৰ ওপৰত অত্যাচাৰ বন্ধ কৰক, চৰকাৰী আঁচনি সমুহত সংঘটিত হোৱা দুৰ্ণীতি অনিয়মৰ তদন্ত কৰক ইত্যাদি বিভিন্ন শ্লোগানে উত্তাল কৰি তোলে পৰিৱেশ । প্ৰতিবাদকাৰী সকলে বৰক্ষেত্ৰী ৰাজহ চক্ৰ বিষয়াৰ জৰিয়তে অসমৰ মুখ্যমন্ত্ৰীলৈ এখন স্মাৰক পত্ৰও প্ৰদান কৰে । কাৰ্যসূচীত চি.পি.আই.এম নেতা ভূৱনেশ্বৰ বৰ্মন, কৃষক নেতা জয়নাল আলী আহমেদ,এছ এফ আই নেতা গাজিউৰ ৰহমান চৌধুৰীসহ তিনি শতাধিক লোক উপস্থিত থাকে ।
